****

**ประกาศองค์การบริหารส่วนตำบลเสือหึง**

**เรื่อง ประชาสัมพันธ์โครงการรณรงค์ลดการเผา และแก้ไขปัญหามลพิษทางอากาศ**

-----------------------------------------

ด้วยองค์การบริหารส่วนตำบลเสือหึง ได้จัดทำโครงการรณรงค์ลดการเผา และแก้ไขปัญหา

มลพิษทางอากาศ โดยมีวัตถุประสงค์เพื่อลดการเผาทุ่งนาหลังฤดูเก็บเกี่ยว, เพื่อลดมลพิษจากการเผาทุ่งนาหรือตอซัง ฟางข้าวในสิ่งแวดล้อม และเพื่อลดภาวะโลกร้อนที่เกิดขึ้น และสอดคล้องตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม ฉบับที่ 5 พ.ศ. 2546 มาตรา 67 (7) กำหนดให้องค์การบริหารส่วนตำบล มีหน้าที่ตาม พรบ.สภาตำบลและองค์การบริหารส่วนตำบล ตามมาตรา 67 กล่าวคือ องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ข้อ (7) คุ้มครองดูแลและบำรุงรักษาทรัพยากรธรรมชาติและสิ่งแวดล้อม ซึ่งโครงการดังกล่าวเป็นการป้องกันโรค และเป็นการแก้ไขมลพิษทางสิ่งแวดล้อมในพื้นที่ตำบลเสือหึง

ในการนี้ เพื่อปฏิบัติให้สอดคล้องตามพระราชบัญญัติข้อมูลข่าวสารราชการ พ.ศ. ๒๕๔0

และเป็นการประชาสัมพันธ์โครงการรณรงค์ลดการเผา และแก้ไขปัญหามลพิษทางอากาศ ปีงบประมาณ พ.ศ. ๒๕62 รายละเอียดโครงการปรากฏแนบท้ายประกาศฉบับนี้

จึงประกาศให้ทราบโดยทั่วกัน

 ประกาศ ณ วันที่ พฤษภาคม พ.ศ. ๒๕62

( นายนพภาพร ศรีแค )

นายกองค์การบริหารส่วนตำบลเสือหึง

**โครงการรณรงค์ลดการเผา และแก้ไขปัญหามลพิษทางอากาศ**

**องค์การบริหารส่วนตำบลเสือหึง อำเภอเชียรใหญ่ จังหวัดนครศรีธรรมราช**

**ปีงบประมาณ พ.ศ. 2562**

**-------------------------**

**1. ชื่อโครงการ** รณรงค์ลดการเผา และแก้ไขปัญหามลพิษทางอากาศ

**2. หลักการและเหตุผล**

 โดยทั่วไปช่วงหน้าแล้งหรือหลังเก็บเกี่ยวผลผลิต มักจะพบว่ามีการเผาตอซัง ฟางข้าว และเศษพืชที่เหลือทิ้งในพื้นที่การเกษตร เพราะเห็นว่าเป็นวิธีการที่สะดวก รวดเร็ว ในการเตรียมพื้นที่เพาะปลูกครั้งต่อไป โดยไม่คำนึงผลเสียหายที่ตามมาทั้งต่อมนุษย์และสิ่งแวดล้อม การเผาตอซังจะทำให้ดินเสื่อมโทรม ธาตุอาหารและสิ่งมีชีวิตถูกทำลาย ส่งผลให้เกิดมลพิษทางอากาศตามมา และอาจก่อให้เกิดภาวะเรือนกระจกเป็นสาเหตุของการทำให้โลกร้อนและเกิดภาวะฝนแล้ง ฝนทิ้งช่วงมากขึ้น

จากผลเสียหายที่ตามมาองค์การบริหารส่วนตำบลเสือหึง เล็งเห็นถึงความสำคัญดังกล่าว จึง

ได้ดำเนินการจัดกิจกรรมรณรงค์ลดการเผา และแก้ไขปัญหามลพิษทางอากาศ เพื่อจะได้เป็นประโยชน์ต่อเกษตรกร และประชาชนในระยะยาว

**3.** **วัตถุประสงค์**

 1) เพื่อลดการเผาทุ่งนาหลังฤดูเก็บเกี่ยว

 2) เพื่อลดมลพิษจากการเผาทุ่งนาหรือตอซัง ฟางข้าวในสิ่งแวดล้อม

 3) เพื่อลดภาวะโลกร้อนที่เกิดขึ้น

**4. สถานที่ดำเนินการ**

 หมู่ที่ 3 หมู่ที่ 9 และหมู่ที่ 10 ตำบลเสือหึง อำเภอเชียรใหญ่ จังหวัดนครศรีธรรมราช

 (ติดป้ายประชาสัมพันธ์ และมีแผ่นพับประชาสัมพันธ์)

**5.** **หน่วยงานที่รับผิดชอบ**

สำนักงานปลัด องค์การบริหารส่วนตำบลเสือหึง อำเภอเชียรใหญ่ จังหวัดนครศรีธรรมราช

**6.** **ระยะเวลาดำเนินการ**

 วันที่ 4 เดือนมิถุนายน พ.ศ. 2562

**7. วิธีดำเนินโครงการ**

1) เสนอโครงการเพื่อพิจารณาอนุมัติ

 2) ประสานงานกับโรงพยาบาลส่งเสริมสุขภาพตำบลบ้านดอนโตนด

 3) ประชาสัมพันธ์รณรงค์โครงการ ดังนี้

 -รณรงค์การใช้เผาตอซังข้าว

 -รณรงค์การป้องกันมลพิษทางอากาศ

 -รณรงค์การใช้จักรยาน

 4) จัดทำป้ายประชาสัมพันธ์วางไว้ตามจุดต่าง ๆ จำนวน 3 จุด

 5) ปฏิบัติตามโครงการและรายงานผลการดำเนินงานให้ผู้บริหารทราบ

-2-

**8. งบประมาณโครงการ**

 ตามข้อบัญญัติงบประมาณรายจ่ายประจำปีงบประมาณ พ.ศ. 2522 หน้า 46 หมวดค่าตอบแทนใช้สอยและวัสดุ (ค่าวัสดุ) ประเภทวัสดุโฆษณาและเผยแพร่ เพื่อจ่ายเป็นค่าวัสดุโฆษณาและเผยแพร่ เช่น กระดาษเขียนโปสเตอร์ พู่กันและสี เมมโมรี่การ์ด ภาพถ่ายดาวเทียม ขาตั้งกล้อง เลนส์ซูม ฯลฯ งบประมาณตั้งไว้ 30,000.- บาท

 **-** จ่ายเป็นค่า**ทำป้ายไวนิลประชาสัมพันธ์รณรงค์ลดการเผา และแก้ไขมลพิษทางอากาศ ขนาด 0.60 \* 1.20 เมตร จำนวน 4 ผืน ๆ ละ 120 บาท เป็นเงิน 480.- บาท**

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลเสือหึง อำเภอเชียรใหญ่ จังหวัดนครศรีธรรมราช

**10. ประโยชน์ที่คาดว่าจะได้รับ**

 1) การเผาทุ่งนาหลังฤดูการเก็บเกี่ยวลดน้อยลง

 2) มลพิษจาการเผาตอซังและฟางข้าวสิ่งแวดล้อมลดลงและลดภาวะโลกร้อน

 3) ประชาชนหันมาใช้รถจักรยานเพิ่มขึ้น

**11. หน้าที่ความรับผิดชอบของส่วนราชการ/หน่วยงาน และความจำเป็นในการจัดทำโครงการ**

ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม ฉบับที่ 5 พ.ศ. 2546 มาตรา 67 (7) กำหนดให้องค์การบริหารส่วนตำบล มีหน้าที่ตาม พรบ.สภาตำบลและองค์การบริหารส่วนตำบล ตามมาตรา 67 กล่าวคือ องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ข้อ (7) คุ้มครองดูแลและบำรุงรักษาทรัพยากรธรรมชาติและสิ่งแวดล้อม ซึ่งโครงการดังกล่าวเป็นการป้องกันโรค และเป็นการแก้ไขมลพิษทางสิ่งแวดล้อมในพื้นที่ตำบลเสือหึง

**12. การควบคุม ติดตาม และประเมินผล**

 ประเมินผลโครงการ โดยประเมินผลความสำเร็จของโครงการ

ลงชื่อ................................................ผู้เสนอโครงการ

 ( นางกรแก้ว สมเดช )

 นักจัดการงานทั่วไป

|  |
| --- |
|  |
|  |

ความเห็น.............................................................................................................................................................

 ลงชื่อ................................................ผู้ตรวจสอบโครงการ

 ( นายวาทิต รักษาพล )

 หัวหน้าสำนักปลัด

-3-

ความเห็น……………........................................................................................................................................

ลงชื่อ................................................ผู้เห็นชอบโครงการ

 ( นางดวงกมล ปาลเกลี้ยง )

 รองปลัดองค์การบริหารส่วนตำบล

ความเห็นนายก อบต. เสือหึง 🖵 อนุมัติ 🖵 ไม่อนุมัติ.....................................................

ลงชื่อ................................................ผู้อนุมัติโครงการ

 (นายนพภาพร ศรีแค)

 นายกองค์การบริหารส่วนตำบลเสือหึง

|  |  |  |  |  |
| --- | --- | --- | --- | --- |
|

|  |  |  |
| --- | --- | --- |
|

|  |
| --- |
|  |
|  |

 |
|  |

 |
|  |